Temeljem čl. 3 i čl. 103. st. 1. Odluke o komunalnom redu (" Službeni vjesnik VSŽ" br.5/10 ) i čl. 49. Statuta Općine Tovarnik ( " Službeni vjesnikVSŽ"br.12/09. ), Načelnik Općine Tovarnik donosi

**ODLUKU O KOŠNJI JAVNIH POVRŠINA**

**Čanak 1.**

1. Javne površine, koje su fizičke i pravne osobe dužne kositi i održavati ( fizičke i pravne osobe ), a to iz opravdanih razloga nisu u stanju činiti, kosit će i održavati komunalni djelatnici Općine Tovarnik uz naknadu
2. Opravdani razlozi iz stavka 1. ovog članka su: odsutnost vlasnika ili korisnika nekretnine uz javnu površinu koju je dužan održavati, neposjedovanje alata za održavanje površina, zdravstvena nesposobnost ili invalidnost za obavljanje poslova održavanja i drugi opravdani razlozi

**Članak 2.**

1. Visina naknade za košnju javnih površina iz stavka 1. prethodnog članka iznosi 50 lipa po m2
2. Iznos koji bude ostvaren košnjom javnih površina iz stavka 1. prethodnog članka, prihod je proračuna Općine Tovarnik i koristit će se za nabavu, korištenje i održavanje kosilica i druge komunalne opreme u vlasništvu Općine Tovarnik

**Članak 3.**

1. **Odobrenje** za košnju javnih površina iz čl.1. st.1. donosi jedinstveni upravni odjel Općine Tovarnik na **pisani zahtjev** fizičke ili pravne osobe, nakon utvrđivanja opravdanih razloga i površine za održavanje i košnju.
2. Košnja će se vršiti 8 puta godišnje u vegetacijskom periodu
3. Plaćanje se vrši prije početka košnje

**Članak 4.**

1. Ova odluka stupa na snagu 8 dan od objave u Službenom vjesniku Vukovarsko-srijemske županije

Klasa: 363-02/10-03/01

Urbr: 2188/12-03-10-1 Načelnik Općine Tovarnik

U Tovarniku, 15.04.2010. Jakob Asić